Innkalling til årsmøte i Sandnes Idrettsråd

Styret i Sandnes Idrettsråd kaller med dette inn til ordinært årsmøte

**torsdag 27. mai 2021 kl. 18.30 i Gildesalen i Gamlaverket, St. Olavsgate 38.**

Styret håper at møtet kan gjennomføres med fysisk frammøte, men avhengig av Korona-situasjonen kan det bli nødvendig å gjennomføre møtet på Teams.

**Påmelding med navn på deltakere, epost-adresse og klubb sendes Idrettsrådet på**

**e-post til:** **kare.strand@lyse.net** **innen 20. mai kl. 15.00.** (E-postadressen til deltakerne er nødvendig hvis vi må gjennomføre møtet på Teams.)

**Forslag til sakliste:***1. Godkjenne de stemmeberettigede.*

*2. Godkjenne innkallingen, saklisten og forretningsorden.*

*3. Velge dirigent, referent, samt to medlemmer til å underskrive protokollen.*

*4. Godkjenning av årsmelding for 2020.*

*5. Godkjenning av regnskap for 2020.
6. Arbeidsprogram for 2021*

*7. Innkomne forslag*

*8. Budsjett for 2021*

*9. Valg:*

1. *a) Leder og nestleder.*
2. *b) 5 styremedlemmer og 2 varamedlemmer.*
3. *c) To revisorer.*
4. *d) Representanter til idrettskretstinget.*
5. *e) Valgkomité med leder, to medlemmer og ett varamedlem.*

**Forslag til årsmøte**

Eventuelle forslag som ønskes behandlet på årsmøtet må være sendt styret senest 2 uker før årsmøtet – altså senest 12. mai 2021. Forslag sendes kare.strand@lyse.net.

Idrettsrådets styre ønsker å fremme 2 forslag til årsmøtet.

**Forslag 1:**

Som tildelingskriterier for LAM-midler 2021 foreslår styret (forslaget vi hadde opprinnelig til årsmøtet 2020):

*Fordeling av LAM-midler i Sandnes skal skje i samsvar med KUDs retningslinjer og NIFs krav. Tilskudd skal kun gis til lag som har idrett eller fysisk aktivitet som sitt primære formål, og driver idrettslig virksomhet for barn og/eller ungdom. Alle idrettslag med medlemmer i aldersgruppene 6-12 år og 13-19 år tildeles midler. Medlemstall legges til grunn for fordelingen. For fleridrettslag benyttes sum av medlemskap i undergruppene som utgangspunkt for beregning av hodetilskudd. Vi legger til grunn rapportert medlemstall pr. 31.12.2019. Fordelingen mellom ungdom/barn er 2/3 og 1/3.
Minimums tilskudd er kr. 1000,-.*

*Opptil 15% av samlet tilskudd settes av til spesielle tiltak i lagene, og fordeles særskilt. Disse midlene fordeles slik:*

*-Klubber som møter på årsmøtet i Idrettsrådet tildeles kr. 3000,-
-Resten kan fordeles etter søknad. Midlene skal brukes til aktivitet og ikke til utstyr.

Når idrettsrådet vurderer innkomne søknader, skal revitalisering av grupper og nye aktivitetstilbud/tiltak for å nå nye målgrupper prioriteres.*

*Styret får fullmakt til å gjøre mindre justeringer i de lokale tildelingskriteriene for å bringe disse i samsvar med nasjonale krav og retningslinjer.*

**Forslag 2:**

På årsmøtet i idrettsrådet 3. juni 2020 ble det fattet følgende enstemmige vedtak:

*Kriteriene for tildeling av treningstider i idrettshallene og andre innendørs anlegg justeres fra og med sesongen 2021/22.*

*Konkret forslag til nye kriterier presenteres i løpet av høsten 2020.*

Forslag til justering av treningstidene ble sendt idrettslagene på høring med høringsfrist 14. Mars.

Forslaget ligger også ved årsmøtedokumentene.

Styrets forslag:

*Forslag til justerte kriterier for fordeling av innendørs treningstider i kommunale haller Sandnes kommune godkjennes.*

**Sakspapirer**

Sakspapirene blir publisert på Idrettsrådets hjemmeside.

**Representasjon på årsmøtet**

For øvrig viser vi til idrettsrådets vedtak om representasjon av 10. mars 2013:

|  |  |
| --- | --- |
| Medlemstall | Stemmebrettigede på årsmøtet |
| 1 – 50 medlemmer | 2 stemmer |
| 51 – 200 medlemmer | 3 stemmer |
| Mer enn 201 medlemmer | 4 stemmer |

Sandnes, 12. april 2021

Paul Hetland/s

leder

 Kåre Strand